Donnersdaach

Dä Dunnerßdaach, Důnnoßdaach, oddo Donnerstag eß enne Daach enn_dor Woch.
Ed_eß fö_jewöönlėsh_enne Ärrbedsdaach för de Minsche.

Bëij de aale Järmaane woo hä däm Dunner oddo Donar singe Daach, dä och enne Jott wooh. Em Norrde wood hä och Thor jenanndt. Alld de aale Jrishe un de Römer hann dä Daach noh dänne ierem Zeus oddo Juppito benannd_un et weed wall esu jewääse sinn, dat de Järmaane do ëijnfach noh de Roll fun däm Jott en ier Shprooche övversaz hann.

Ed_jidd_e_paa shpezjälle Dunnoßtaare em Joohr:
 Dä eetßte Dunnostag em Joor bestemmp, wann bëij_onz_de eezte Kalländowoch jezallt weed.
 Op Wieverfaßtelovend jëijdt dä Faßteleer reshtesh loßß.
 Dä Jröndonnoßtaach lügg_de Truuerzigg_en de Kaarwoch enn.
 Hemmelfaat eß Fattodaach, un_dat emmer obb_ennem Dunnoßdaach.

Ußßodämm kënndt_mer en Döütschland noch dä Lange Donnersdag fum Ladeschloß.

Saachjrupp:Daach